section_heading: 1998. – 2000. Posljednji studijski album prije raspuštanja benda
paragraph_text: 26. lipnja 1998. godine izašao je novi album Majki Put do srca sunca koji se prvotno trebao zvati "Bratstvo". Sve tekstove napisao je Bare, a glazbu Čalić. Izdavač je Jabukaton. Na albumu je napravljen određeni glazbeni pomak jer su u neke pjesme uključeni puhači i veći broja gostiju na instrumentima poput kongi, pedal steel gitare i Hammond orgulja. Kao prva najava novog albuma pojavio se spot za pjesmu "Daj mi". Nakon izdavanja albuma Majke su krenule na manju koncertnu turneju kako bi predstavile nove pjesme, a pojavio se i spot za pjesmu "Grešnik". Došlo je i do promjena u postavi grupe, a novi bubnjar umjesto Čake postao je Thomas Balaž.